**3.1** **seminarai-mokymai IG atstovams**

Seminarų metu IG nariai buvo mokomi dirbti su bendruomenių nariais, atpažinti vietoje pažeidžiamas žmogaus teises, patiriamą diskriminaciją, atstovauti interesus, vykdyti žmogaus teisių advokaciją. Viename seminare-mokymuose dalyvavo ne mažiau nei 15 IG grupės atstovų, 1 BLF darbuotojas –seminarų-mokymų organizatorius ir tam tikros srities samdomas ekspertas, kuris gerai išmanė dėstomą temą (vienos temos seminare - mokymuose dalyvavo vienos srities ekspertas, kitame seminare - mokymuose kitos srities ekspertas).

Seminarų-mokymų metu aptarinėtos aktualios temos, keltas jų tai: žmogaus teisių samprata; gajausi šiandienos stereotipai, lyčių lygybė; diskriminacija ir kt. Susitikimų metu buvo mokoma efektyviai ginti savo pažeistas teises, kovoti su diskriminacija, supažindinama su šiose srityse veikiančių institucijų darbu ugdomas bendras supratimas apie žmogaus teises.

Tikrasis kiekvieno seminaro-mokymų poreikį ir temų aktualumas nustytas pagal iš anksto atliktą situacijos analizę, kurios metu paaiškėjo, kuria linkme dirbti su IG nariais numatytomis temomis (lyčių lygybė ir diskriminacija, pilietiškumas ir žmogaus teisių advokacija). Analizė padėjo išsiaiškinti, koks temų pateikimas yra labiausiai suprantamas tiek IG nariams, tiek kaimiškose vietovėse gyvenantiems asmenims, su kuriais toliau dirbo IG nariai. BLF patirtis rodo, kad skirtinguose regionuose priėjimas prie žmonių kalbant jiems nepažįstamomis ir kartais bauginančiomis temomis turi būti skirtingas, ką atlikta analizė ir leido sužinoti. Tikslingam darbui su IG nariais ir bendruomenių nariais reikalingas supratimas, kaip žmonės reaguoja į įvairias su lyčių lygybe, žmogaus teisėmis susijusiomis „nepatogiomis“ temomis ir koks tinkamiausias būdas pradėti apie tai kalbėti.

Teorinių žinių bazė sudaryta mokymų BLF darbuotojams metu (2 uždavinio veiklos), o galutinė mokymų IG nariams programa sudėliota remiantis atlikta analize ir paruošta metodika (1 uždavinio veiklos). Seminarų-mokymų kokybę užtikrino tai, jog juose dalyvavo samdomi ekspertai. Tokiu būdu IG nariai gavo visapusiškas žinias, tuo pačiu metu, BLF darbuotojai dalyvaudami mokymuose kartu su ekspertais turėjo galimybę dar labiau gilinti savo žinias žmogaus teisių, lyčių lygybės, diskriminacijos ir kitose srityse, semtis patirties vedant seminarus-mokymus šiomis temomis.